20. ΝΟΜΟΘΕΤ.ΔΙΑΤΑΓΜΑ υπ’ αριθ. 1382 της 22 Μαΐου/4 Ιουν. 1942 Περί τροποποιήσεως ενίων διατάξεων του νόμου «περί εισπράξεως δημοσίων εσόδων». Άρθρ.1.-Η διάταξις του άρθρ. 63 παρ. 10 του νόμου περί εισπράξεως των δημοσίων εσόδων εφαρμόζεται και εν περιπτώσει αποκαταστάσεως των πτωχευσάντων οφειλετών του Δημοσίου εξ οιουδήποτε μονίμου λόγου. Άρθρ.2.-(Προσωρινής ισχύος). Άρθρ.3.-(Αντικαθίσταται το άρθρ. 87 του Ν.Ε.Δ.Ε.). Άρθρ.4.-(Αντικαθίσταται η δια του άρθρ. 1 παρ. 5 Α.Ν.1537/1938 γενομένη προσθήκη εις το άρθρ. 86 του Ν.Ε.Δ.Ε.). Άρθρ.5.-Αι διατάξεις του προηγουμένου άρθρου εφαρμόζονται και επί των προ της ισχύος του παρόντος αρθεισών κατασχέσεων αιτήσει του οφειλέτου ως και των ακυρωθεισών κατασχέσεων ή άλλων πράξεων της διοικητικής εκτελέσεως, η προθεσμία όμως της επαναλήψεως της κηρυχθείσης ακύρου πράξεως, είτε της ενεργείας νέας τοιαύτης, άρχεται μετά τρεις μήνας από της μετά την έναρξιν της ισχύος του παρόντος νέας κοινοποιήσεως της ακυρωτικής αποφάσεως. Άρθρ.6-7.(Προσωρινής ισχύος). Άρθρ.8.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. 